Juraj Červenák

Juraj Červenák (pseudonymy: Thorleif Larssen, George Callahan; * 16. jún 1974, Žiar nad Hronom) je slovenský spisovateľ, autor fantasy a redaktor časopisov Fantázia, Pevnost, DVD Mag, Blokbaster a ďalších.

Preslávil sa knihami o Conanovi, černokňažníkovi Roganovi a bohatierovi Iľjovi Muromcovi.

Životopis 
Vyrastal v Banskej Štiavnici, v roku 1992 zmaturoval na tamojšom gymnáziu. V 90. rokoch prešiel rôznymi zamestnaniami (vrátnik, nočný strážnik a iné), neskôr bol pracovníkom kultúrneho strediska v Banskej Štiavnici a vedúcim miestneho kina. V rokoch 20052011 žil v Košiciach, od jesene 2011 je opäť v Banskej Štiavnici.

Ocenenia 
S poviedkou Krvavý oheň, biely oheň z cyklu o Čiernom Roganovi vyhral v roku 1999 súťaž O najlepšiu fantasy a obdržal titul Nositeľ meča. V roku 2003 získal na Istrocone cenu Istron za najlepšiu poviedku roka (roganovka Z posvätnej vody zrodená) a vyhral v poviedkovej súťaži Raketa, hodnotenej čitateľmi Fantázie (poviedka z čias protitureckých bojov Hrdlorez). V roku 2005 získal cenu Akadémie Science Fiction, Fantasy a Hororu za najlepšiu Českú a slovenskú knihu s knihou Černokněžník 2 a 3. V roku 2008 získal rovnaké ocenenie s knihou Bílá věž. Do tretice sa radoval z víťazstva v tejto kategórii v roku 2011 s knihou Ďáblova pevnost. V roku 2020 získal 2. miesto v kategórii Slovenský spisovateľ roka 2020 v Panta Rhei Awards - Cena knižnej múzy.

Dielo 
 1995 – Tollrander – Klenot zakletého čaroděje (cz, pod pseudonymom Thorleif Larssen)
 2014 – Sekera z bronzu, rúno zo zlata
 2014 – Legendy Zlatého mesta
 2020 – Štrkáč Callahan

 romány o Conanovi (cz)
 1994 – Conan a stíny Hyrthu (cz, pod pseudonymom George Callahan)
 2000 – Conan nelítostný (cz, pod pseudonymom Thorleif Larssen)
 2002 – Conan a svatyně démonů (cz, pod pseudonymom Thorleif Larssen)
 2004 – Conan a dvanáct bran pekla (cz, pod pseudonymom Thorleif Larssen)

 cyklus Černokňažník
 2009 – Černokňažník: Vládca vlkov
 2010 – Černokňažník: Radhostov meč
 2010 – Černokňažník: Krvavý oheň
 2011 – Černokňažník: Vojna s besmi (zbierka poviedok)
 2012 – Čierny Rogan: Zlato Arkony 1
 2013 – Čierny Rogan: Zlato Arkony 2
 2016 – Čierny Rogan: Prízraky na Devíne
 2021 – Vládca Krvavého ohňa (súborné vydanie I.)
 2022 – Zlato Arkony (súborné vydanie II.)
 2023 – Ostrov bohýň (zbierka poviedok)
 2024 – ............ (súborné vydanie III.)

 cyklus Bohatier
 2017 – Oceľové žezlo
 2017 – Dračia cárovná
 2018 – Horiaca ríša
 2019 – Biela veža

 cyklus Dobrodružstvá kapitána Báthoryho
 2010 – Strážcovia Varadína
 2010 – Brána Irkally
 2011 – Diablova pevnosť
 2015 – Železný polmesiac
 2018 – Hradba západu

 cyklus Stein a Barbarič
 2013 – Mŕtvy na Pekelnom vrchu (Banská Štiavnica)
 2014 – Krv prvorodených (Praha)
 2015 – Ohnivé znamenie (Bratislava)
 2016 – Diabol v zrkadle (Viedeň)
 2017 – Vlk a dýka (Hrad Sitno),
 2019 – Les prízrakov (Hrad Strieborná skala a Trutnov)
 2020 – Anjel v podsvetí (Plzeň)
 2021 – Pre hrsť dukátov (Kremnica)
 2023 – Lovec čertov (Trnava)

 cyklus Šarkanove poklady
 2022 – Zakliaty kláštor

 poviedky a novely
 1993 – Olgerd – Meč z Thormarenu (cz)
 1996 – Oko netvora temnot (ant. Oko netvora temnot) (cz)
 2000 – Sila viery (ant. Je dobré být mrtvý) (cz)
 2001 – Daždivá noc v Boot Hille (Fantázia č.18)
 2003 – Hrdlorez (Fantázia č.26)
 2004 – Černé srdce (ant. Čas psanců) (cz)
 2004 – Za Hronom temný les... (zborník Ovacon)
 2005 – Strážce hvozdu (ant. Písně temných věků) (cz)
 2005 – Doupě řvoucí smrti (Pevnost 11/2005) (cz)
 2005 – Mark Stone – Svatá válka (cz)
 2006 – Kámen a krev (ant. Orbitální šerloci)(cz)
 2006 – Vládce stříbrného šípu (Pevnost 12/2006) (cz)
 2008 – Útek Jonathana Harkera (Pevnost 11/2008) (cz)
 2009 – Turkobijce (ant. Memento Mori) (cz)
 2020 – Mátohy na Krížnej (ant. SLOVENSKO NOIR)
 2021 – Záhada diabolského mnícha (Denník Sme)
 2023 – Založená duša ( Slovensko Fantastické )

Referencie

Iné projekty

Externé odkazy 
 Osobná stránka Ďura Červenáka, pripravované diela, recenzie, fotogaléria.
 Juraj Červenák – Literárne informačné centrum
 Juraj Červenák – rozhovor s autorom o jeho tvorbe (2010)
 Juraj Červenák: Metalisti sú múdri a sčítaní ľudia – rozhovor pre magazín Metalopolis (2021)

Slovenskí spisovatelia
Slovenskí prozaici
Spisovatelia fantasy
Osobnosti zo Žiaru nad Hronom